b'\n_START_ARTICLE_\nRa\xc5\xa1a, Istrska \xc5\xbeupanija\n_START_SECTION_\nLega\n_START_PARAGRAPH_\nRa\xc5\xa1a le\xc5\xbei v jugozahodnem delu Istre v zaledju globokega istoimenskega zaliva, v katerega se izliva reka Ra\xc5\xa1a ob magistralni cesti Reka - Pulj okoli 4,5 km jugozahodno od Labina.\n_START_SECTION_\nZgodovina\n_START_PARAGRAPH_\nNa mestu dana\xc5\xa1nje Ra\xc5\xa1e je bila rimska cestna postaja Arsia._NEWLINE_Najmlaj\xc5\xa1e istrsko mesto je nastalo po letu 1936 ob premogovniku \xc4\x8drnega premoga v bli\xc5\xbenjem Krapanu. Premogovnik je obratoval do leta 1966, ko so ga zaprli._NEWLINE_Med letoma 1948 in 1951 je bila med Lupoglavom in Ra\xc5\xa1o izgrajena \xc5\xbeelezni\xc5\xa1ka povezava za rudnik in pristani\xc5\xa1\xc4\x8de._NEWLINE_Prva izkori\xc5\xa1\xc4\x8danja premoga so se pri\xc4\x8dela \xc5\xbee leta 1785. Najve\xc4\x8dji izkop je bil dose\xc5\xbeen med drugo svetovno vojno leta 1942, ko so izkopali 1,158.000 ton premoga._NEWLINE__NEWLINE_V kraju stoji cerkev sv. Barbare, ki je oblikovana kot prevrnjen rudni\xc5\xa1ki vagon\xc4\x8dek, zvonik ob cerkvi pa ima obliko rudarske svetilke.'